Държавен вестник, бр. 54, 2004 г., стр. 9

Б Р О Й  54
Д Ъ Р Ж А В Е Н   В Е С Т Н И К
С Т Р .  9
(2) При дисциплинарно нарушение, което е
и престъпление, установено с влязла в сила при-
съда, сроковете по ал. 1 започват да текат от
влизането в сила на присъдата.
(3) Сроковете по ал. 1 не текат, ако лицето е
в законоустановен отпуск.
Чл. 53. Преди налагане на дисциплинарното
наказание докладчикът по чл. 175, ал. 1 ЗСВ или
дисциплинарният състав по чл. 33 ЗСВ изслушва
или поисква писмено обяснение от привлеченото
към дисциплинарна отговорност лице и събира
всички доказателства от значение за делото.
Чл. 54. (1) Дисциплинарните наказания по
чл. 170, ал. 1, т. 1 и 2 ЗСВ и по чл. 170, ал. 2, т. 1
и 2 ЗСВ се налагат от ВСС след доклад на опре-
делен от неговия състав докладчик. Решението
за образуване на дисциплинарно производство
и за определяне на докладчика се приема в 14-
дневен срок от постъпване на предложението.
(2) Преписи от решението по ал. 1 и от пред-
ложението се съобщават по реда на чл. 41—52
от Гражданския процесуален кодекс на лицето,
привлечено към дисциплинарна отговорност,
което в 14-дневен срок от съобщаването може
да направи писмени възражения и да посочи
доказателства.
(3) Докладчикът представя на председател-
стващия ВСС доклад с мнение за наличието или
липсата на основания за налагане на дисципли-
нарно наказание.
Чл. 55. (1) Дисциплинарно производство по
предложение за налагане на дисциплинарните
наказания по чл. 170, ал. 1, т. 3 и 4 и ал. 2, т. 3
ЗСВ се осъществява от дисциплинарен състав
на ВСС, определен съгласно чл. 33 ЗСВ. Члено-
вете на дисциплинарния състав избират пред-
седател от състава си.
(2) Председателят на дисциплинарния със-
тав образува дисциплинарно производство,
определя докладчик и насрочва заседание в
14-дневен срок от образуването на дисципли-
нарното производство.
(3) Преписи от предложенията за налагане
на дисциплинарното наказание и за образуване
на дисциплинарно производство се съобщават
по реда на чл. 41—52 от Гражданския процесу-
ален кодекс на лицето, привлечено към дис-
циплинарна отговорност, което в 14-дневен срок
от съобщаването може да направи писмени
възражения и да посочи доказателства.
Чл. 56. (1) За заседанието на дисциплинар-
ния състав се уведомяват привлеченото към
дисциплинарна отговорност лице и вносителят
на предложението.
(2) До заседанието вносителят може да от-
тегли предложението си със съгласието на
привлеченото към дисциплинарна отговорност
лице, с което дисциплинарното производство
се прекратява.
Чл. 57. (1) Дисциплинарният състав изясня-
ва фактите и обстоятелствата по извършеното
нарушение, като изслушва предложението за
налагане на дисциплинарно наказание от вно-
сителя или от упълномощен негов представи-
тел и привлеченото към дисциплинарна отго-
ворност лице.
(2) Привлеченото към дисциплинарна отго-
ворност лице има право на адвокатска защита.
Чл. 58. Дисциплинарният състав може да
събира устни, писмени и веществени доказател-
ства, включително чрез делегиран свой член,
както и да изслушва вещи лица.
Чл. 59. (1) Дисциплинарният състав приема
решение, в което се съдържа становище относ-
но наличието или липсата на основание за на-
лагане на дисциплинарно наказание, и предла-
га наказанието.
(2) Решенията на дисциплинарния състав се
вземат с обикновено мнозинство.
Чл. 60. (1) В 7-дневен срок от изготвянето на
доклада или от приемането на решението док-
ладчикът или дисциплинарният състав го пред-
ставя на председателстващия ВСС, заедно с
преписката по делото, за внасяне във ВСС на
първото следващо заседание.
(2) Дисциплинарното наказание се налага с
мотивирано решение на ВСС, прието с мнозин-
ство повече от половината от общия брой на
всички членове. С решението си ВСС може да
отхвърли предложението за налагане на дис-
циплинарно наказание или да наложи някое от
предвидените в чл.  170, ал. 1 или 2 ЗСВ дисцип-
линарни наказания.
(3) Решенията по ал. 2 се съобщават по реда
на чл. 41—52 от Гражданския процесуален ко-
декс на лицето, привлечено към дисциплинарна
отговорност, и на вносителя на предложението.
Чл. 61. Дисциплинарното наказание се смя-
та за наложено от деня на съобщаването на
привлеченото към дисциплинарна отговорност
лице на решението на ВСС по реда на чл. 41—
52 от Гражданския процесуален кодекс.
Чл. 62. (1) Решението на ВСС по чл. 62, ал. 2
може да се обжалва от заинтересуваните лица
пред Върховния административен съд в 14-дне-
вен срок от неговото съобщаване. Жалбата не
спира изпълнението.
 (2) До влизане в сила на решението на ВСС
не могат да бъдат разгласявани факти и обсто-
ятелства във връзка с дисциплинарното произ-
водство.
Чл. 63. Влязлото в сила решение на ВСС за
налагане на дисциплинарни наказания по
чл. 170, ал. 1, т. 3 и 4 и ал. 2, т. 3 ЗСВ подлежи на
незабавно изпълнение.
Чл. 64. (1) Дисциплинарното наказание, с
изключение на уволнението, се заличава една
година след изтърпяването му. Заличаването
на дисциплинарното наказание уволнение не е
основание за възстановяване на длъжност.
(2) Дисциплинарното наказание, с изключе-
ние на уволнението, може да бъде заличено и
преди изтичането на срока по ал. 1 с решение
на ВСС, ако наказаният съдия, прокурор или